કડોદ : વાઘેચા ખાતે તાપી નદીમાં આવેલ મોતના ખાડામાં અત્યાર સુધી 152 કરતાં વધુ યુવકો મોતને ભેટ્યા છે. કલેક્ટર સહિતના અધિકારીઓની સ્થળ વિઝિટ પછી પણ આ ખાડા બાબતે કાયમી ઊકેલ લાવવામાં અસમર્થ રહ્યા છે. હાલના કલેક્ટરે નદીની વચ્ચે ખાડામાં ફેન્સીંગનો નિર્ણય લઇ કામગીરી કરાવી હતી. જે થોડા દિવસોમાં ધોવાઇ ગઇ છે. બીજી તરફ મોતના ખાડા પાસે આજે પણ લોકોની અવર જવર અટકાવી શકયા નથી. અમુક સહેલાણીઓ વાર તહેવારે મોતના ખાડા પાસે આવી કેફી પીણાની મહેફિલ પણ માણી રહ્યા છે. આવા સંજોગમાં મોતના ખાડો વધુ ઘાતક સાબિત થઇ શકે.